કેટલો બધો રક્તસ્રાવ થયો હશે ? બીજી ટ્રેન ગમે ત્યારે આવતી હશે. તેણે પાટા પરથી નીકળી જવું પડશે. કોઈની મદદ નહીં મળે તો મૃત્યુ નિશ્ચિત છે જ. વળાંક પર હતી. બીજી ટ્રેઈન આવશે તો હવે શરીરના મધ્યે જ ફરી વળશે. એક બાજુ ફેન્સ હતી ને બીજે બાજુ ખેતર હતું. દૂર નજર કરતાં લાઈટ દેખાઈ. પેટ્રોલ સ્ટેશન જ હશે. ઢસડાઈને ત્યાં સુધી પહોંચાશે ? હાથપગ તો નો’તા. ઢસડાશે કેવી રીતે ? મનને દ્રઢ કર્યું ને ગોઠીમડું ખાઈ તે પાટામાંથી બહાર પડી. તેની બંને બાજુ પાટાઓ હતા. એક ટ્રેનને આવવાના ને બીજી ટ્રેન જવાના. હવે ? ગોઠીમડાં કેવી રીતે ને ક્યાં સુધી ખાવાં ?